Tej Pratap Yadav News लालू प्रसाद यादव के बड़े बेटे तेज प्रताप यादव ने मई दिवस के अवसर पर पटना के बिहटा से अपनी जनशक्ति यात्रा शुरू की। आगे वे पूरे बिहार में जाएंगे। उनके इस अभियान से आरजेडी ने दूरी बना ली है।
 पटना, ऑनलाइन डेस्क। Tej Pratap Yadav News: राष्ट्रीय जनता दल से इस्तीफा देने की घोषणा (Tej Pratap Yadav announces to resign from RJD) कर चुके पार्टी प्रमुख लालू प्रसाद यादव (Lalu Prasad Yadav) के बड़े बेटे तेज प्रताप यादव (Tej Pratap Yadav) ने रविवार को किसानों और मजदूरों से जुड़ने के लिए अपनी पूर्व घोषित 'जनशक्ति यात्रा' (Janshakti Yatra) शुरू की। तेज प्रताप यादव ने यह यात्रा जनशक्ति परिषद (Janshakti Parishad) के बैनर तले शुरु की है। इसके तहत उन्होंने पटना जिला स्थित कराई गांव में जनशक्ति परिषद की जनसभा के साथ अपनी जनशक्ति यात्रा का आरंभ किया। इस दौरान उन्होंने किसानों को सम्मानित किया। उन्होंने बिहटा स्थित मखदुमपुर दलित बस्ती पहुंचकर गरीबों के बीच कपड़े बांटे व उनका हाल-चाल जाना तथा एक दलित के घर में नमक-मिर्च व रोटी खाई। तेज प्रताप की इस यात्रा को कई लोग आरजेडी से अलग होने की तरफ एक और कदम मान रहे हैं। खास बात यह है कि लालू के लाल की इस यात्रा को आरजेडी का समर्थन मिलता नहीं दिख रहा है।
 मजदूर दिवस के दिन तेज प्रताप यादव ने अपनी जनशक्ति यात्रा की शुरूआत की। इसके तहत वे पटना के बिहटा स्थित मखदुमपुर की दलित बस्ती में पहुंचे। वहां उन्होंने दलित परिवारों से मिलकर उनमें वस्त्र वितरित किए और लोगों का दुख-दर्द जानने की कोशिश की। उन्होंने दलितों के साथ चाय पी तथा भोजन किया। उन्होंने केंद्र की दलितों-मजदूरों से जुड़ी योजनाओं की चर्चा करते हुए बताया कि दलितों के घरों में अभी भी गैस चूल्हा नहीं पहुंचा है। गरीबी भी चरम पर है।
 यात्रा के पहले दिन तेज प्रताप ने दलित बस्ती में एक घर में चले गए और वहां चटाई पर बैठ कर नमक-मिर्च और रोटी खाई। घर के मुखिया ने बताया कि उन्होंने तेज प्रताप को पहले नहीं देखा था। यात्रा के पहले दिन पटना वापस होने पर उन्होंने एक आइसक्रीम के कार्ट को देखा तो उसे आवास के अंदर बुलाकर आइसक्रीम का भी मजा लिया।
 तेज प्रताप से जुड़े एक सूत्र ने बताया कि वे आगे पूरे बिहार की यात्रा करेंगे। इसके माध्यम से वे हर जाति-धर्म के किसानों और मजदूरों से जुड़ेंगे। वे दलित बस्तियों का दौरा कर वहां बाबा साहब अंबेडकर की छोटी-छोटी मूर्तियां भेंट करेंगे। यात्रा के दौरान वे किसानों के साथ 'सत्तू' भी खाएंगे।
 खास बात यह है कि तेज प्रताप यादव की इस यात्रा से आरजेडी ने दूरी बना ली है। पार्टी के एक प्रवक्ता ने पूछने पर प्रतिक्रिया देने से तो इनकार किया ही, साथ ही अपना नाम नहीं देने का भी आग्रह किया। कहा कि पार्टी ने तेज प्रताप के बारे में कुछ भी नहीं बोलने का निर्देश दिया गया है।
 
Tej Pratap Yadav News लालू प्रसाद यादव के बड़े बेटे तेज प्रताप यादव ने मई दिवस के अवसर पर पटना के बिहटा से अपनी जनशक्ति यात्रा शुरू की। आगे वे पूरे बिहार में जाएंगे। उनके इस अभियान से आरजेडी ने दूरी बना ली है। पटना, ऑनलाइन डेस्क। Tej Pratap Yadav News: राष्ट्रीय जनता दल से इस्तीफा देने की घोषणा कर चुके पार्टी प्रमुख लालू प्रसाद यादव के बड़े बेटे तेज प्रताप यादव ने रविवार को किसानों और मजदूरों से जुड़ने के लिए अपनी पूर्व घोषित 'जनशक्ति यात्रा' शुरू की। तेज प्रताप यादव ने यह यात्रा जनशक्ति परिषद के बैनर तले शुरु की है। इसके तहत उन्होंने पटना जिला स्थित कराई गांव में जनशक्ति परिषद की जनसभा के साथ अपनी जनशक्ति यात्रा का आरंभ किया। इस दौरान उन्होंने किसानों को सम्मानित किया। उन्होंने बिहटा स्थित मखदुमपुर दलित बस्ती पहुंचकर गरीबों के बीच कपड़े बांटे व उनका हाल-चाल जाना तथा एक दलित के घर में नमक-मिर्च व रोटी खाई। तेज प्रताप की इस यात्रा को कई लोग आरजेडी से अलग होने की तरफ एक और कदम मान रहे हैं। खास बात यह है कि लालू के लाल की इस यात्रा को आरजेडी का समर्थन मिलता नहीं दिख रहा है। मजदूर दिवस के दिन तेज प्रताप यादव ने अपनी जनशक्ति यात्रा की शुरूआत की। इसके तहत वे पटना के बिहटा स्थित मखदुमपुर की दलित बस्ती में पहुंचे। वहां उन्होंने दलित परिवारों से मिलकर उनमें वस्त्र वितरित किए और लोगों का दुख-दर्द जानने की कोशिश की। उन्होंने दलितों के साथ चाय पी तथा भोजन किया। उन्होंने केंद्र की दलितों-मजदूरों से जुड़ी योजनाओं की चर्चा करते हुए बताया कि दलितों के घरों में अभी भी गैस चूल्हा नहीं पहुंचा है। गरीबी भी चरम पर है। यात्रा के पहले दिन तेज प्रताप ने दलित बस्ती में एक घर में चले गए और वहां चटाई पर बैठ कर नमक-मिर्च और रोटी खाई। घर के मुखिया ने बताया कि उन्होंने तेज प्रताप को पहले नहीं देखा था। यात्रा के पहले दिन पटना वापस होने पर उन्होंने एक आइसक्रीम के कार्ट को देखा तो उसे आवास के अंदर बुलाकर आइसक्रीम का भी मजा लिया। तेज प्रताप से जुड़े एक सूत्र ने बताया कि वे आगे पूरे बिहार की यात्रा करेंगे। इसके माध्यम से वे हर जाति-धर्म के किसानों और मजदूरों से जुड़ेंगे। वे दलित बस्तियों का दौरा कर वहां बाबा साहब अंबेडकर की छोटी-छोटी मूर्तियां भेंट करेंगे। यात्रा के दौरान वे किसानों के साथ 'सत्तू' भी खाएंगे। खास बात यह है कि तेज प्रताप यादव की इस यात्रा से आरजेडी ने दूरी बना ली है। पार्टी के एक प्रवक्ता ने पूछने पर प्रतिक्रिया देने से तो इनकार किया ही, साथ ही अपना नाम नहीं देने का भी आग्रह किया। कहा कि पार्टी ने तेज प्रताप के बारे में कुछ भी नहीं बोलने का निर्देश दिया गया है।